नीमच. जिला पंचायत नीमच के नवनिर्वाचित सदस्यों का सम्मेलन 12 मार्च को जिला पंचायत नीमच के सभाकक्ष में आयोजित किया गया। जिला निर्वाचन अधिकारी जी.व्ही. रश्मि, जिला पंचायत सीईओ जमुना भिडे, एसडीएम जगदीश मेहरा की उपस्थिति में आयोजित इस सम्मेलन में जिला पंचायत के अध्यक्ष पद के लिय निर्वाचन की प्रक्रिया संपन्न की गई। जिसमें अध्यक्ष पद हेतु एक मात्र नाम निर्देशन पत्र प्राप्त होने पर अवंतिका मेहर सिंह जाट को निर्विरोध जिला पंचायत अध्यक्ष निर्वाचित घोषित किया गया। इसी प्रकार उपाध्यक्ष पद पर एक मात्र उम्मीदवार बद्रीलाल धाकड़ का नाम निर्देशन पत्र प्राप्त हुआ जिन्हें निर्विरोध उपाध्यक्ष निर्वाचित घोषित किया गया ।